คลอดลูกมาจะได้1ขวบแล้วค่ะ ฉีดยาคุมแบบ3เดือนมาตลอด ประจำเดือนหลังคลอดยังไม่มาเลยค่ะ เลี้ยงลูกด้วยนมแม่มาตลอดค่ะ ถ้ามีเพศสัมพันธุ์มีโอกาสท้องไหมคะ
สวัสดีค่ะ หากได้ฉีดยาคุมกำเนิดตั้งแต่หลังคลอด ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ทันที และหากได้ไปฉีดตามกำหนดนัด ยาฉีดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2%สำหรับผลข้างเคียงของยาฉีดคุมกำเนิดชนิดที่ฉีดทุก 3 เดือนที่พบได้บ่อยคือ การมีเลือดออกกะปริดกะปรอย หรือทำให้ประจำเดือนขาดหายไปได้ เพราะฮอร์โมนจากยาจะไปทำให้เยื่อบุโพรงมดลูกบางลงดังนั้น การที่ประจำเดือนยังไม่มา จึงน่าจะเกิดจากผลของยาฉีดคุมกำเนิดมากกว่าเกิดจากการตั้งครรภ์ค่ะ แต่หากไม่แน่ใจ ก็อาจตรวจหาการตั้งครรรภ์ดูค่ะ